**Záznam**

**zo 78. zasadnutia Legislatívnej rady vlády Slovenskej republiky konaného**

**7. marca 2023**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Štefan Holý, predseda Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

|  |  |
| --- | --- |
| 1. Návrh poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov (tlač 1322) (č. m. 50312/2022)   Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť nesúhlas.   1. Návrh na ratifikáciu Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (č. m. 6386/2023)   Legislatívna rada uplatnila k návrhu na ratifikáciu opčného protokolu pripomienky a odporučila vláde s novým znením návrhu na ratifikáciu opčného protokolu vysloviť súhlas.   1. Návrh poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 1401) (č. m. 5671/2023)   Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.   1. Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony (č. m. 5642/2023)   Legislatívna rada uplatnila k predloženému návrhu zákona pripomienky a odporúčania a odporučila vláde návrh zákona v novom znení schváliť.   1. Návrh zákona o všeobecnej bezpečnosti výrobkov a o zmene a doplnení niektorých zákonov (č. m. 5450/2023)   Legislatívna rada prerušila rokovanie a odporučila predkladateľovi návrh zákona dopracovať o jej pripomienky a odporúčania a návrh zákona opätovne predložiť na rokovanie legislatívnej rady.   1. Návrh zákona o ochrane spotrebiteľa a o zmene a doplnení niektorých zákonov (č. m. 5453/2023)   Legislatívna rada prerušila rokovanie a odporučila predkladateľovi návrh zákona dopracovať o jej pripomienky a odporúčania a návrh zákona opätovne predložiť na rokovanie legislatívnej rady.   1. Návrh na ratifikáciu Dohody o leteckej doprave medzi Európskou úniou a jej členskými štátmi na jednej strane a Katarským štátom na strane druhej (č. m. 4699/2023)   Legislatívna rada uplatnila k návrhu na ratifikáciu dohody pripomienky a odporučila vláde s novým znením návrhu na ratifikáciu dohody vysloviť súhlas.   1. Návrh na ratifikáciu Dohody o leteckej doprave medzi Európskou úniou a jej členskými štátmi na jednej strane a Ukrajinou na strane druhej (č. m. 5686/2023)   Legislatívna rada uplatnila k návrhu na ratifikáciu dohody pripomienky a odporučila vláde s novým znením návrhu na ratifikáciu dohody vysloviť súhlas.   1. Návrh nariadenia vlády Slovenskej republiky, ktorým sa vyhlasuje prírodná rezervácia Homoľa (č. m. 5947/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh nariadenia vlády Slovenskej republiky, ktorým sa vyhlasuje chránený areál Pramenná oblasť Rimavy (č. m. 5948/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh nariadenia vlády Slovenskej republiky, ktorým sa vyhlasuje chránený areál Tisovský kras (č. m.5949/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   Štefan Holý v. r. podpredseda vlády  a predseda Legislatívnej rady vlády SR   |  | | --- | |  | |